Všeobecne záväzné nariadenie

č. ...... *pozn. doplniť číselný údaj*

**o nakladaní s komunálnymi odpadmi a s drobnými stavebnými odpadmi na území obce** ....... *pozn. doplniť názov obce*

Erb obce

VZN č. ...... vyvesené na úradnej tabuli v obci ........... dňa:

VZN č. ...... schválené dňa:

VZN č. ...... vyhlásené dňa:

VZN č. ...... nadobúda účinnosť dňa:

Všeobecne záväzné nariadenie

č. ...... *pozn. doplniť číselný údaj*

**o nakladaní s komunálnymi odpadmi a s drobnými stavebnými odpadmi na území obce ...... *pozn. doplniť názov obce***

Obec ............... *pozn. doplniť názov obce* (ďalej len „obec“) na základe ustanovenia § 4 ods. 3 písm. f/ a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o odpadoch“) a zákon č. 582/2004 Z. z. o miestnych daniach a miestnom poplatku a KO a DSO v znení neskorších predpisov a v zmysle platných vyhlášok vydáva toto všeobecne záväzné nariadenie (ďalej tiež ako „VZN“).

**I. ČASŤ**

# § 1 Pôsobnosť nariadenia

1. VZN vymedzuje práva a povinnosti orgánov obce, pôvodcov a držiteľov odpadu v oblasti nakladania s komunálnym odpadom vrátane jeho zberu a prepravy. Podrobnosti o nakladaní sa vzťahujú na zmesový komunálny odpad a drobný stavebný odpad, biologicky rozložiteľný komunálny odpad, biologicky rozložiteľný kuchynský odpad a reštauračný odpad od prevádzkovateľa kuchyne, triedených zložiek komunálnych odpadov najmä elektroodpadov z domácností, odpadov z obalov a odpadov z neobalových výrobkov, použitých prenosných batérií a akumulátorov a automobilových batérií a akumulátorov, veterinárnych liekov a humánnych liekov, jedlých olejov a tukov, objemného odpadu a odpadu z domácnosti s obsahom škodlivých látok, textilu a pneumatík VZN upravuje spôsob nahlasovania nezákonne umiestneného odpadu, podrobnosti prevádzkovania zberného dvora, spôsob zberu drobného stavebného odpadu.
2. VZN sa vydáva s cieľom stanoviť pre obec vhodný systém nakladania s komunálnymi odpadmi, ktoré vznikli na území obce, pričom územím obce sa rozumie jej katastrálne územie.

# § 2 Úvodné ustanovenia

Nariadenie upravuje:

* spôsob zberu a prepravy komunálnych odpadov,
* nakladanie so zmesovým komunálnym odpadom
* spôsob a podmienky triedeného zberu jednotlivých zložiek komunálnych odpadov, a to:
* elektroodpadov z domácností,
* odpadov z obalov a odpadov z neobalových výrobkov zbieraných spolu s obalmi,
* použitých prenosných batérií a akumulátorov a automobilových batérií a akumulátorov,
* veterinárnych liekov a humánnych liekov nespotrebovaných fyzickými osobami a zdravotníckych pomôcok,
* jedlých olejov a tukov,
* drobných stavebných odpadov,
* biologicky rozložiteľným komunálnym odpadom,
* nakladanie s biologicky rozložiteľným kuchynským odpadom a reštauračným odpadom od prevádzkovateľa kuchyne,
* zberu objemného odpadu
* odpadu z domácností s obsahom škodlivých látok,
* spôsob nahlasovania nezákonne umiestneného odpadu,
* prevádzkovanie zberného dvora,
* dôvody nezavedenia triedeného zberu komunálnych odpadov pre biologicky rozložiteľný kuchynský odpad,
* odpadových pneumatík.

(3) Toto nariadenie sa vzťahuje na celé územie obce .......................

**II. ČASŤ**

# § 3 Spoločné ustanovenia

1. Za nakladanie s komunálnymi odpadmi, ktoré vznikli na území obce a s drobnými stavebnými odpadmi, ktoré vznikli na území obce, zodpovedá obec, ak zákon o odpadoch neustanovuje inak.
2. Každý je povinný nakladať s komunálnymi odpadmi alebo inak s nimi zaobchádzať v súlade s týmto všeobecne záväzným nariadením obce.
3. Každý je povinný nakladať s komunálnym odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo k:

a) riziku znečistenia vody, ovzdušia, pôdy, rastlín a živočíchov,

b) obťažovaniu okolia hlukom alebo zápachom a

c) nepriaznivému vplyvu na krajinu alebo miesta osobitného významu.

1. Zakazuje sa :
   1. uložiť alebo ponechať komunálny odpad na inom mieste ako na mieste na to určenom v súlade so zákonom a týmto VZN,
   2. zneškodniť komunálny odpad alebo zhodnotiť odpad inak ako v súlade so zákonom o odpadoch
   3. zneškodniť komunálny odpad ukladaním do povrchových nádrží (napr. jám, odkalísk), vypúšťaním a vhadzovaním do vodného recipienta okrem morí a oceánov,
   4. vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje,
   5. riediť alebo zmiešavať komunálne odpady s cieľom dosiahnuť hraničné hodnoty koncentrácie škodlivých látok,
   6. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch
   7. spaľovať komunálny odpad na voľnom priestranstve a vo vykurovacích zariadeniach v domácnostiach,
   8. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
   9. vykonávať zber oddelene zbieraných zložiek komunálnych odpadov (odpady z obalov a neobalových výrobkov, elektroodpad z domácností, použité batérie a akumulátory) bez zariadenia na zber odpadov osobou, ktorá nespĺňa požiadavky podľa zákona a nemá na túto činnosť uzavretú zmluvu s obcou.
2. Pôvodca komunálnych odpadov je povinný:

a) nakladať alebo inak s nimi zaobchádzať v súlade s VZN obce,

b) zapojiť sa do systému zberu komunálnych odpadov v obci,

c) užívať zberné nádoby zodpovedajúce systému zberu komunálnych odpadov v obci,

d) ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci,

e) ak ide o pôvodcu, ktorý nie je zapojený do systému zberu, zapojiť sa do neho a prihlásiť sa na obecnom úrade najneskôr do doby jedného mesiaca od vzniku povinnosti ukladajúcej platiť poplatok za komunálny odpad.

1. Vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania o odpadmi z obalov a s odpadmi z neobalových výrobkov.
2. Pre určenie miesta zberu komunálnych odpadov rozlišujeme v obciach
   1. Zberné hniezdo – miesto kde je umiestnených viac druhov zberných nádob, spravidla o objeme min. 1100 l. Zberné hniezda sú v obci rozmiestňované systematicky tak, aby pripadalo jedno zberné hniezdo na 100 – 150 obyvateľov.
   2. Zberné miesto – oplotený a zabezpečený priestor na ktorom sú umiestnené veľkokapacitné kontajnery, vyhradený obcou na zabezpečenie triedeného zberu komunálnych odpadov.
   3. Zberný dvor – oplotený areál zriadený a prevádzkovaný v zmysle zákona o 79/2015 Z. z. o odpadoch v znení neskorších predpisov a §16 tohto VZN.

# § 4 Hierarchia odpadového hospodárstva obce

Na území obce je každý pôvodca komunálneho odpadu povinný uplatňovať túto hierarchiu odpadového hospodárstva:

a) predchádzanie vzniku odpadu,

b) príprava na opätovné použitie,

c) recyklácia,

d) iné zhodnocovanie,

e) zneškodňovanie.

**III. ČASŤ**

# § 5 Systém zberu a prepravy komunálnych odpadov

1. Na území obce ............................. sú držitelia komunálneho odpadu povinní zhromažďovať a umiestňovať komunálny odpad po vytriedení podľa jednotlivých zložiek odpadov v zmysle § 2 tohto nariadenia nasledovne:

a) do zbernej nádoby umiestnenej pri každej stavbe na území obce:

- 110 l, 120 l, 240 l a 1100 l nádoba na zmesový komunálny odpad

- 240 l a 1100 l modrá nádoba na papier

- 240 l a 1100 l žltá nádoba alebo priehľadné vrecia na plast

- 120 l hnedá nádoba na biologicky rozložiteľné komunálne odpady zo záhrad

- 30 l nádoba na biologicky rozložiteľné kuchynské odpady z domácností

- domový kompostér

-veľkoobjemový kontajner

b) obyvatelia – fyzické osoby sú povinní odovzdávať oddelené zložky komunálneho odpadu v rámci triedeného zberu do nádob umiestnených v zberných hniezdach, a to takto:

- 1100 l zelená nádoba - sklo,

- 1100 l červená nádoba - kov,

- 1100 l oranžová nádoba - kompozitné obaly.

Vývoz nádob obec zabezpečuje podľa harmonogramu v súlade s platnou legislatívou.

1. **Zber a nakladanie so zmesovým komunálnym odpadom**
2. Za zmesový komunálny odpad na území obce ................ sa považuje, odpad ktorý vznikne v domácnostiach a prevádzkach právnických osôb.
3. Držiteľ je povinný tento najprv vytriediť a použiteľnú časť zhodnotiť (napr.: sklo, kov, drevo, plasty a pod.);

zvyšnú časť je držiteľ povinný umiestniť do príslušných zberných nádob, resp. do nádob na určených miestach.

1. **Zber a nakladanie s drobným stavebným odpadom**
2. Za drobný stavebný odpad na území obce ................ sa považuje, odpad ktorý vznikne pri stavebných prácach na ktoré nebolo vydané rozhodnutie o odstránení stavby alebo rozhodnutie o povolení stavby.
3. Držiteľ drobného stavebného odpadu je povinný tento najprv vytriediť a použiteľnú časť zhodnotiť (napr.: sklo, kov, drevo, plasty a pod.);

zvyšnú časť je držiteľ povinný umiestniť na zberné miesto (dvor) určený obcou, do príslušných zberných nádob, resp. na určených miestach na drobný stavebný odpad, ak sa jedná o drobný stavebný odpad, ktorý nie je možné v zbernej nádobe umiestniť.

1. Obec zavádza množstvový zber drobného stavebného odpadu na celom území obce, za poplatok stanovený v zmysle VZN o miestnych daniach a poplatkoch č.........
2. Na účely množstvového zberu drobného stavebného odpadu sa ustanovuje spôsob zberu takto:

* občan je povinný doviezť drobný stavebný odpad na miesto určené obcou a po odvážení umiestniť do kontajnera na drobný stavebný odpad,
* občan si môže prostredníctvom obce zabezpečiť za úhradu prenájom mechanizmu na vývoz drobného stavebného odpadu

1. **Zber a nakladanie s biologicky rozložiteľným odpadom z domácností v obci**
2. môžu obyvatelia zhodnocovať kompostovaním, v domových kompostéroch, resp. využiť zavedený zber BRKO do nádob umiestnených v domácnostiach.
3. Občan je povinný obci oznámiť spôsob nakladania s BRKO v domácnosti, ktorý potvrdí v čestnom prehlásení o spôsobe nakladania s BRKO z domácností.
4. Občan si môže vyžiadať nádobu na zber BRKO.
5. **Biologicky rozložiteľný kuchynský odpad**
6. z domácností občan môže zhodnotiť kompostovaním, v domových kompostéroch, resp. využiť zavedený zber biologicky rozložiteľného kuchynského odpadu do nádob umiestnených v domácnostiach.
7. Občan je povinný obci oznámiť spôsob nakladania s biologicky rozložiteľným kuchynským odpadom v domácnosti, ktorý potvrdí v čestnom prehlásení o spôsobe nakladania s biologicky rozložiteľným kuchynským odpadom z domácností.
8. Občan si môže vyžiadať nádobu na zber biologicky rozložiteľného kuchynského odpadu.
9. Za nakladanie s biologicky rozložiteľným kuchynským odpadom z kuchynských prevádzok zodpovedá prevádzkovateľ kuchyne. Prevádzkovateľ kuchyne je povinný zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom prostredníctvom zmluvného vzťahu s oprávnenou organizáciou.
10. **Biologicky rozložiteľné odpady zo zelene z verejných priestranstiev a parkov vrátane odpadu z cintorínov**,
11. môžu držitelia týchto odpadov zhodnocovať kompostovaním alebo zabezpečením ich uloženia na obcou určenom kompostovisku.
12. podnikateľské subjekty biologicky rozložiteľný odpad z údržby zelene môžu zhodnotiť kompostovaním na svojich pozemkoch alebo za úhradu odovzdať na zhodnotenie do kompostárne.
13. **Elektroodpady z domácností** sú obyvatelia povinní umiestňovať podľa harmonogramu

a na mieste určenom obcou.

1. **Odpady z obalov a odpadov z neobalových výrobkov zbieraných spolu s obalmi**
2. sú obyvatelia povinní umiestňovať podľa harmonogramu a na mieste určenom obcou
3. **Odpady z prenosných batérií a akumulátorov a automobilových batérií a** **akumulátorov** sú obyvatelia povinní umiestňovať podľa harmonogramu a na mieste určenom obcou.

# Odpady z veterinárnych liekov a humánnych liekov nespotrebovaných fyzickými osobami a zdravotníckych pomôcok.

Občan je povinný nespotrebované veterinárne lieky a humánne lieky a zdravotnícke pomôcky odovzdať v lekárni.

# Odpady jedlých olejov a tukov.

(a) Obec zabezpečuje vykonávanie triedeného zberu jedlých olejov

a tukov z domácnosti prostredníctvom fyzickej osoby - podnikateľa, alebo právnickej osoby, ktorá má na tento účel uzatvorenú s obcou zmluvu.

(b) Zber jedlých olejov a tukov z domácnosti sa uskutočňuje do pridelených nádob/do plastových fliaš, podľa harmonogramu a na mieste určenom obcou.

1. **Objemný odpad** sú obyvatelia povinní umiestňovať na zberných miestach ....................................(uviesť kde) a do kontajnerov na zber objemného odpadu, ktoré obec romiestňuje na území obce podľa harmonogramu
2. **Odpad z domácností s obsahom škodlivín** sú obyvatelia povinní umiestňovať na zberných miestach ....................................(uviesť kde) a v prípade vyhláseného podomového zberu týchto odpadov pred svoj dom podľa harmonogramu spôsob zberu textilu
3. **Odpad z textilu a šatstva**
4. Pod textilom vhodným na zber sa rozumie:
5. čisté a suché šatstvo (všetky druhy odevov, prikrývky, deky, posteľná bielizeň),
6. topánky (topánky iba v pároch, nezničené)
7. doplnky k oblečeniu (čiapky, šály a pod.)
8. Zber textilu, odevov a obuvi prebieha celoročne do označených špeciálnych kontajnerov, ktoré sú umiestnené na území obce.
9. Kontajnery sú vlastníctvom zmluvného partnera obce, ktorý zodpovedá za ich údržbu a vyprázdňovanie.
10. Vykonávať zber, prepravu, zhodnocovanie a zneškodňovanie odpadu z textilu môže len organizácia, ktorá má uzatvorenú zmluvu na vykonávanie tejto činnosti s obcou.
11. **Odpadové pneumatiky**

Držiteľ odpadu je povinný odpadové pneumatiky odovzdať predajcovi, distribútorovi pneumatík alebo do autorizovaného pneuservisu

1. Zber, zhodnocovanie a zneškodňovanie komunálnych odpadov a drobných stavebných odpadov zabezpečuje na území obce fyzická osoba - podnikateľ, alebo právnická osoba, ktorá má na tento účel uzatvorenú s obcou zmluvu.
2. Zber a prepravu osobitného komunálneho odpadu, ako je kal zo septikov, zabezpečuje na území obce fyzická osoba - podnikateľ, alebo právnická osoba, ktorá má na tento účel uzatvorenú s obcou zmluvu.

# § 6 Prevádzkovanie zberného dvora

*pozn. znenie textu použiť len v prípade, ak sa to týka obce*

1. Zberný dvor je umiestnený v oplotenom areáli obce v lokalite ................ *pozn. doplniť znenie textu* Je prevádzkovaný obcou/združením obcí/osobou, ktorá má uzatvorenú zmluvu s obcou alebo združením obcí *pozn. vybrať alternatívu* ..................... *pozn. doplniť znenie textu*
2. Fyzická osoba, ktorá je poplatníkom v obci/združenej v združení obcí *pozn. znenie textu použiť len v prípade, ak sa to týka obce* .............. *pozn. doplniť znenie textu* môže bezplatne odovzdať oddelene zbierané zložky komunálneho odpadu na zbernom dvore obce/združenia obcí  *pozn. vybrať alternatívu* ..................... *pozn. doplniť znenie textu*
3. Odovzdanie oddelene zbieranej zložky komunálneho odpadu na zbernom dvore inou osobou ako uvedenou v odseku 2 je odplatné v zmysle aktuálneho cenníka.
4. Na zbernom dvore môžu fyzické osoby odovzdávať drobný stavebný odpad, objemný odpad, komunálny odpad z domácností s obsahom škodlivých látok a oddelene zbierané zložky komunálneho odpadu v rozsahu triedeného zberu ustanovenom v tomto všeobecne záväznom nariadení.
5. Zberný dvor nie je oprávnený odoberať odpadové pneumatiky. Občania sú povinní pneumatiky bezplatne odovzdať priamo distribútorovi pneumatík bez podmienky viazania na kúpu novej pneumatiky. Najbližšie miesto pre občanov, kde môžu bezplatne odovzdať odpadové pneumatiky, je v ..................... *pozn. doplniť znenie textu*
6. Výšku miestneho poplatku za množstvový zber drobných stavebných odpadov určí obec vo všeobecne záväznom nariadení.
7. Odvoz odpadov zo zberného dvora zabezpečuje spoločnosť, ktorá má na tento účel uzavretú zmluvu s obcou. Odvoz sa uskutočňuje v intervale podľa potreby.

**IV. ČASŤ**

# § 7 Výkon štátnej správy

**Obec**

Obec vo veciach štátnej správy odpadového hospodárstva :

1. prejednáva priestupky v  odpadovom hospodárstve (§ 115 ods. 3 písm. a) zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch),
2. poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.

**V. ČASŤ**

# § 8 Spôsob nahlasovania nezákonne umiestneného odpadu

1. Oznámiť umiestnenie odpadu na nehnuteľnosti, ktoré je v rozpore so zákonom (ďalej len „nezákonné umiestnenie odpadu“) môže akákoľvek fyzická osoba alebo právnická osoba Okresnému úradu Piešťany, Odbor starostlivosti o životné prostredie alebo obci, v ktorej územnom obvode sa táto nehnuteľnosť nachádza.

1. Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu obecného úradu/oddelenia životného prostredia, mailom/telefonicky na čísle ................... *pozn. doplniť číselný údaj* /prostredníctvom on-line formulára na webovom sídle obce *pozn. vybrať alternatívu* ...................  *pozn. doplniť znenie textu*
2. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva – Okresný úrad Piešťany, Odbor starostlivosti o životné prostredie.

# § 9 Priestupky

1. Priestupku sa dopustí ten, kto:
   1. uloží odpad na iné miesto než na miesto určené obcou [§ 13 písm. a) zákona o odpadoch],
   2. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená [§ 81 ods. 6 písm. a) zákona o odpadoch],
   3. zhodnocuje alebo zneškodňuje odpad v rozpore so zákonom [§ 13 písm. b) zákona o odpadoch],
   4. nesplní oznamovaciu povinnosť podľa § 15 ods. 2 zákona o odpadoch,
   5. koná v rozpore s § 33 písm. b) zákona o odpadoch,
   6. nakladá s odpadovými pneumatikami v rozpore s § 72 zákona o odpadoch,
   7. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch,
   8. koná v rozpore s § 81 ods. 6 písm. b) zákona o odpadoch,
   9. koná v rozpore s § 81 ods. 9 zákona o odpadoch,
   10. koná v rozpore s § 81 ods. 13 zákona o odpadoch,
   11. neposkytne obcou požadované údaje podľa § 81 ods. 17 zákona o odpadoch.
2. Priestupky podľa odseku 1 písm. a) až k) prejednáva obec, ktorá za ne môže uložiť pokutu do výšky 1500 eur; výnosy z pokút uložených za priestupky sú príjmom rozpočtu obce.
3. Za porušenie ustanovení tohto VZN možno v blokovom konaní uložiť pokutu do výšky 33 eur [§ 13 ods. 1 a § 46 zákona č. 372/1990 Zb. o priestupkoch].
4. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší povinnosti vyplývajúce z tohto VZN [§ 27b ods. 1 písm. a) a ods. 2 zákona č. 369/1990 Zb. o obecnom zriadení].
5. Na priestupky a ich prejednávanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov.

**VI. ČASŤ**

# § 17 Kontrola

Kontrolu dodržiavania ustanovení tohto VZN vykonáva obec prostredníctvom osôb poverených obecným úradom a hlavného kontrolóra obce.

**VII. ČASŤ**

# § 18 Záverečné ustanovenia

1. Toto VZN č. ................... *pozn. doplniť číselný údaj* schválilo obecné zastupiteľstvo na svojom zasadnutí dňa .................. *pozn. doplniť dátum* uznesením č. ................... *pozn. doplniť číselný údaj*
2. Týmto VZN sa ruší a nahrádza všeobecne záväzné nariadenie obce č. ................... *pozn. doplniť číselný údaj* zo dňa ............. *pozn. doplniť dátum* o nakladaní s komunálnymi odpadmi a s drobnými stavebnými odpadmi.
3. Podrobnosti určovania miestneho poplatku za komunálne odpady a drobné stavebné odpady budú upravené v iných nariadeniach.
4. Toto VZN nadobúda účinnosť pätnástym dňom odo dňa jeho vyvesenia.

V obci ................ *pozn. doplniť názov obce* dňa .................. *pozn. doplniť dátum*

...............................